জর্জ মার্ফি
জর্জ লয়েড মার্ফি (ইংরেজি: George Lloyd Murphy; ৪ জুলাই ১৯০২ - ৩ মে ১৯৯২) হলেন একজন মার্কিন নৃত্যশিল্পী, অভিনেতা ও রাজনীতিবিদ। মার্ফি ১৯৩০ থেকে ১৯৫২ সালে হলিউডের অনেক বড় বাজেটের সঙ্গীতনাট্যধর্মী চলচ্চিত্রের গান ও নাচের কেন্দ্রীয় চরিত্রে অভিনয় করেন। তিনি ১৯৪৪ থেকে ১৯৪৬ সাল পর্যন্ত স্ক্রিন অ্যাক্টরস গিল্ডের সভাপতি ছিলেন। ১৯৫১ সালে তাকে একাডেমি সম্মানসূচক পুরস্কার প্রদান করা হয়। মার্ফি ১৯৬৫ থেকে ১৯৭১ সাল পর্যন্ত ক্যালিফোর্নিয়ার সিনেটর হিসেবে কর্মরত ছিলেন। তিনি রোনাল্ড রিগ্যান ও আর্নল্ড সোয়ার্জনেগারের পূর্বে প্রথম উল্লেখযোগ্য হলিউড অভিনেতা যিনি ক্যালিফোর্নিয়ার নির্বাচিত পদস্থ কর্মচারী ছিলেন। তিনি হলিউড ওয়াক অব ফেমে অন্তর্ভুক্ত একমাত্র মার্কিন সিনেটর।